Pascal Quignard

Pascal Quignard (Verneuil-sur-Avre, Frantzia, 1948ko apirilaren 23a -) frantses idazlea da.

 Biografia 

Bere liburuak hainbat kulturatako liburuetan oinarritzen dira, eta berak zehaztasun handiz biltzen ditu sentimendu, nahi eta ilusioak. 1971n Lycophron idazle helenistikoaren (K. a. III. mendea) Alexandra poema itzuli eta komentatu zuen. Ildo horretatik, ahalegin berezia egin zuen Maurice Scève XVI. mendeko frantses poeta eta filosofoaren misterioa argitzen, La Parole de Délie (1974, Délieren hitza) lanean; Sacher-Masochen obsesioak azaltzen, L'Être du balbutiement (1969, Moteltasunaren izatea) obran, edo Bruyèreren idazketa metodoa azaltzen, Une gêne technique à l'égard des fragments (1986, Eragozpen teknikoa apurren ikuspegitik) lanean.

Bere saiakeretan isiltasuna goraipatzen badu ere, Voeu de silence (1985, Isiltasun botoa), beste hainbat lanetan musikan oinarritzen da, hala nola, Leçon de musique (1987, Musika ikasgaia), La Haine de la musique (1996, Musikaren gorrotoa), Tous les matins du monde (1991, Munduko goiz guztiak). Azken horretan, Marin Marais biola-jotzailearen izaera agertzen du. Bere ipuinetan eta kontakizunetan ametsaren munduan barneratzen da: Le Secret du domaine (1980, Baserriko sekretoa), Ethelrude et Wolframm (1986), Carus (1979), Les Tablettes de buis d'Apronemia Avitia (1984, Apronemia Avitiaren bojezko taula), Le Salon du Wurtemberg (1986, Wurtembergeko saloia), Les Escaliers de Chambord (1989, Chambordeko eskailerak), Albucius (1990). Beste lan batzuk, aldiz, egungo bizitzaren ingurukoak dira, hala nola, L'Occupation américaine (1994, Amerikarren okupazioa) eleberria.

 Obra 
 L’Être du balbutiement: essai sur Sacher-Masoch, 1969.
 'Alexandra' de Lycophron, 1971.
 La Parole de la Délie: essai sur Maurice Scève, 1974.
 Michel Deguy, 1975.
 Écho, suivi de Épistolè Alexandroy, Le Collet de Buffle, 1975.
 Sang, 1976.
 Le Lecteur, 1976.
 Hiems, 1977.
 Sarx, 1977.
 Les Mots de la terre, de la peur et du sol, avec des gravures de Louis Cordesse, 1978.
 Inter aerias fagos, 1979.
 Sur le défaut de terre, 1979.
 Carus, 1979.
 Le Secret du domaine, illustrations de Jean Garonnaire, 1980.
 Les Tablettes de buis d’Apronenia Avitia, 1984.
 Petits traités, 1981-1984.
 Le Vœu de silence: essai sur Louis-René des Forêts,1985.
 Une gêne technique à l'égard des fragments,1986.
 Le Salon du Wurtemberg, 1986.
 La leçon de musique, 1987.
 Les Escaliers de Chambord, 1989.
 Petits traités, 1990.
 Albucius, 1990.
 Tous les matins du monde, 1991.
 Georges de la Tour, 1991.
 La Frontière, 1992.
 Le Nom sur le bout de la langue, 1993.
 Le Sexe et l'Effroi, 1994.
 L'Occupation américaine, 1994.
 Les Septante, avec des peintures de Pierre Skira, 1994,
 L’Amour conjugal, 1994.
 Rhétorique spéculative, 1995.
 La Haine de la musique, 1996.
 Vie secrète, 1998.
 Terrasse à Rome, 2000.
 Tondo, avec des pastels de Pierre Skira, 2002.
 Les Ombres errantes (Dernier Royaume, I), 2002.
 Sur le jadis (Dernier Royaume, II), 2002.
 Abîmes (Dernier Royaume, III), 2002.
 Les Paradisiaques (Dernier Royaume, IV), 2005.
 Sordidissimes (Dernier Royaume, V), 2005.
 Écrits de l'éphémère, 2005.
 Pour trouver les Enfers, 2005.
 Villa Amalia, 2006.
 L'Enfant au visage couleur de la mort, 2006.
 Triomphe du temps, 2006.
 Ethelrude et Wolframm, 2006.
 Le Petit Cupidon, 2006.
 Requiem, 2006.
 La Nuit sexuelle, 2007.
 Boutès, 2008.
 La Barque silencieuse, 2009.
 Lycophron et Zétès, 2010.
 Les solidarités mystérieuses, 2011.

 Erreferentziak 

Kategoria:Frantziako idazleak
Kategoria:Goncourt sariaren irabazleak
Kategoria:Frantsesezko idazleak
Kategoria:Frantziako eleberrigileak
Kategoria:XX. mendeko Frantziako idazleak
Kategoria:XXI. mendeko Frantziako idazleak
Kategoria:Ohorezko Legioko ofizialak